timestamp: atn

url: =Pu H.E Hau Khan Sum tawh tuni :: ZOMI DAILY\nposted on 9 June 2018 at 8:43 am Lomkholna: News, Paukhatsuan, Zomi\nASEAN ေရးရာ ညြန္ၾကားေရးမႉးခ်ဳပ္ ( ASEAN Affairs Director General ) H.E Hau Khan Sum tawh Tuni ( June 8, 2018 ) sun annek hun a kipan nitak luphun dong hun manpha tampi zangkhawm theikha kahihman in hampha ka kisa hi.\nPu H.E Hau Khan Sum pen Asean gam 10 meeting ban ah China, India leh Bangladesh cihte tawh meeting nei a abeisa Monday June 4 ni Singapore ong pai hi a, tuni sun ciang a meeting vai khempeuh uh a manta ahi hi. Zingciang Kawlgam lam zuan in, mai nipi sung Japan tawh meeting ding in Japan pai leuleu ding ahi hi.\nTutung ka kikholh khak hunsung in…\n– A masa nai khat leh alang sung a zintunna MBS hotel room mah ah Kawlgam sung thu, Asean leh Kawlgam, Kawlgam leh Gamveng ( China, India, Bangladesh ) kizopna thu tampi ka kikum thei uh hi. Kei ading in a manpha mahmah hun ong suak hi.\n– Tua khit ciang in MBS Hotel dawn a Sky Park leh Infinity Pool ah ka vak uh hi.\n– Tua khit ciang in Pu Rev. Maj. S Khup Cin Paute inn ah hawh in Nu Cing in Niangtui leh Moh lim mahmah tawh lengla ong do a, thu lim, anlim tawh hunnuam ka zangkhawm thei uh hi.\n– Nitak lam ong hipianta a Siama Mang ( Zen Lam Mang ) kiang ah hawh in ka vakkhia khawm uh hi. Siama Mang in Restaurant nuam mahmah khat ah nitak an lim mahmah ong nekpih leuleu a, tua khit ciang ka innkuanpih zawn in Pa Pau Khan Thawnte inn ah kahawh uh hi.\nTuabang teng tawh theihlohkal in nitak 10:30pm ong satziau mawk a ciahhun ong hiziau mawk hi. Hun nuam mahmah hiding hiven nai 10 sung bang ka kithuah uh pen gending sutding bei thei nailo, nuam sa lai, hun iplah lai pipi in innlam ciat azuan kahi uh hi.\nPaisuk paitohna khempeuh Singapore kumpi in ama’ zatding ngiat a apiak mawtaw nuam mahmah khat tawh a paikawikawi kahi uh hi.\nHihbang hunnuam kingah pakpak lo ahihman in mi hampha in ka kingaihsun hi. Kawlgam gamsung gampua leitungbup tawh kizopna dong a thu thupi tampi, mite’ gensawn ahi ciiciai lo in bulzak bultheih kha suak kahihman in zong tua mahmah hampha ka kisa deuh hi. Mite in ciantak a thu a theihna uh tawh kizui in gamtat luhek leh thugen kampau kilamdang hi.\nAnungta Topa i Pasian in Pu H.E Hau Khan Sum ong mapisak in a sep abawl a masuan khempeuh ah mazan, gualzawh lawhcina thupha ong piaksak ta hen! Amen….\nKa thu kikuppihpa gambup tangmi himawk, gambup kumpi tang a kampau thugen himawk ahihman in zalian lua in, kagen uh thute kumpi thusuahna omlo in official bangkhat asuah khak ding hoihlo ahihman in bangmah ong atkhia lo zaw a, kei mimal thu theihna ciang ah kepding in ngaihsun ing. Pau Khat Suan\nPrevious: Kua’n sawt puapen? @ Buan tawh kidim lampi\nNext: Gen siang vet in ~ Tdkhen\nMother’s Day – “Nu aw, Nu aw” ~ Dal Sian Hung\nNgeina kibang kisam ~ T. Sawm Lian


url: =Cidamna : Singpi hongpiak pumpi cidamna thupha te. - Laibu Saal\nHome > Thuluui/Articles > Cidamna : Singpi hongpiak pumpi cidamna thupha te.\nCidamna : Singpi hongpiak pumpi cidamna thupha te.\nSingpi hongpiak pumpi cidamna thupha te.\nZogam ah a limpian singgah khat ahi, Zomite in singpi/ munawi icih singgah pi’ hong piak cidamna thupha te in;\n(1) Pumpi thakhauh sak ahih manin natnate pan dal\nSingpi sungah pumpi thakhauh sak vitamin C tampi kihel ahihmanin virus, bacteria cih lungnoneute pumpi sung a lut loh nading dal hi. Sisan sung kihel sikang (leucocyte) te nasep thakhauh sak ahihmanin pumpi kidalna pen hoihsak mahmah hi. Singpi tang hai 1 dim bang nekna hang bek nangawn in pumpi aading akisam antioxidant datte piazo hi.\n(2) Cancer natna dal\nSingpi sungah vitamin C bek thamloh isoflavone cih bang antioxidant tampi kihel ahih manin cancer pianloh nading dal bek thamlo in teek le huai baihna zong piangsak lo hi.\n(3) Gilpi angawi nel sak\nSingpi ah meima pianloh nading a dal datte kihel ahih manin gilpi-um na le angawi-na tawh kisai natna te a pianloh nading in dal hi. Azang dat (fiber) tampi kihel ahih manin sungkhak na piangsak lo in gilpi nasepna hoih tuamsak ahih manin sung man sak hi. hih a zang datte in gilpi-um cancer pianna ding pan dal hi.\n(4) Mit le cilesa hoih sak\nSingpi ah vitamin A kihel ahihmanin mittha le cilesa te hoihsak tuam hi.\n(5) Tha omsak\nSingpi sungah fructose le sucrose kici akhumdatte kihel ahih manin tha omsak sing-gah khat in kiciam teh hi. Tha a omsak hangin thau hoihlo ahi saturated fat le cholesterol te kihel lo se hi.\n(6) Sikhang kiam tuam sak\nSingpi sungah Potassium dat kihel ahihmanin sikhang kiamsak bek thamlo in lungtang natna le pumlangzaw natna piantheihna te khiam tuam hi.\n(7) Haihut natna noptuam sak\nSingpi kung i a zung pen haihut natna veite aading zatui hoihkhat in kigen hi.\n(8) Guh le taang khauhsak\nSingpi sungah magnesium dat kilim hel ahih manin Calcium hupna ding thapia mahmah hi. tua ahih manin guhletangte khauhsak in guh paatna (osteomalacia) tawh kisai natna te piangsak lo hi.\n(9) Sisan hoihsak\nSingpi sungah sikdat (iron) kihel ahih manin sisan thanem natna (anaemia) pianloh nading pan dal zo hi. Tua bek hilo sisan luanzia zong hoihsak tuam hi.\n(10) Thyroid gland cidam sak\nSingpi sung aa akihel sumngodat (copper) in thyroid nasepnate ah kisam mahmah hi. Adiak in cileng hormone bawlna ah huh hi.\nItem Reviewed: Cidamna : Singpi hongpiak pumpi cidamna thupha te. Description: Rating: 5 Reviewed By: Cinpu Zomi


url: =Mandalay Region sungah lampitung tuahsiatna Road Accident tam mahmahlai :: ZOMI DAILY\nMandalay Region sungah lampitung tuahsiatna Road Accident tam mahmahlai\nposted on 14 February 2018 at 10:34 am UTC+9:30 Lomkholna: Mandalay, Myanmar, News, Sawltak\nKumpi thunei te’n Traffic Accident akiam theitheiding in Awareness Campaign tuamtuam abawlbawl hangin Myanmar, Mandalay Region sungah Road Accident tammahmahlai cih MMTimes pan kiza hi.\nMandalay aom No.3 Traffic Police Force te’n aciaptehna ah mipi te’n atheihcian, akidop nadingin Public Campaigns tuamtuam kibawl a, lamzikpi thukhun “Traffic Rules” tezong ki pulak khiazel hi. Ahi zongin Car leh Mortorcycle Accident pen kiamtuam mello hi ci’n pulakkhia uhhi.\nStatistics aki ciaptehna ah 2016 kumsung in Mandalay ah Car Accident 6241 vei leh Motorcycle Accident 21,645 vei piang ci uhhi.\n2017 kumciangin Car Accident pen 5949 vei piang in, Motorcycle Accident pen 22,519 vei piangkik leuleu hi. 2016 kum sangin 2017 kumsung ah Motorcycle Accident pen tamzaw semsem hi.\nMandalay, No.14 Traffic Police Force panin On-duty Police Officer khatin agenkhiatna ah mipite theihdingin Education Campaigns tuamtuam Mandalay Region sungah kibawlpih kawikawi hi. Ahi zongin mawtaw hawlciangin kidopding pen bangzah in thupi cih gengenmah kullaiding hi. Tuahsiatna Accident cihpen mipi te’n lamzik thukhun “Traffic Rules” azuihciang bekin kiamtuam panding hi ci’n genkhia hi.\nZukhamsa in mawtawhawl te atehna ahi “breathalyser alcohol testing” zong kizang in, zukham zukamnamsa in mawtawhawl zong tampi ki mukhia hi. Tuabangin Drunk Drivers tepen thukhun ombangin thu kibawlhi ci’n genbeh hi.\nMore: Yangon – Mandalay lamzikpi tungah 2017 kumsung Accident 555 veipiang, mi 116 si\nMandalay sung aom District 7 ah Road Safety aom semsem nadingin Traffice Police 500 bang ki behlap hi. Tuate’n Mandalay Region sungah lamzikpi tungah zuihding leh theihhuai “Traffic Safety Education Campaigns” pen 454 veibang ki bawlpihkhin cih kiza hi. Sawltak #zomidaily\nPrevious: Indonesia, Bali aom Mount Agung meimual puakkhamkik leuleu\nNext: Numeikhat asumbawm amansuahding patau in X-ray Machine sungah lutkhawm\nZopuan Zonik ihcih koi hiding (Zopuan Debate)\nJob announcements ~ Rural Development Agency


url: =Nungak Buanin a thatlum Tangvalte Kikhailum ding - TUNGZANG NEWS\nNungak Buanin a thatlum Tangvalte Kikhailum ding\nRakhine State sung ah Rohingya minam tangval 3 in abeisa May 28,2012 ni a Rakhine minam nungak Ma Thida Htwe abuan khit nungah a thahna hangin, minam le biakna ciangdong ah sisan naisan le kido/ kithahna nasiatak piang cih leitungbup ah kizel hi. Hih buaina hangin a si aliamte le inn le lo kihalsakna athuak te Kawlgam bek hi loin leitung buppih ah kizelin, gamhaute le UNO dongin huhna pia ziahziah uh hi.\nHih Ma Thida Htwe a that tangval 3 te zong Rakhine gam Kyauk phyu District thukhen zumpi (High Court) ah June 18,2012 ni-in, thusitna kinei a, thukhun Section 376,392,le 302/1(C) tawh kituak in, gui-awh athah dingin thukhenna (Execution) kipia ta cih kiza hi. Tua mithat tangval 3 te pen Raw Hee kum (18) leh RuYuh Kum (21) le Thet Thet te hi uh a, a taimang ma un Palikte in amattheihna uh zong kipata mahmah ci hi. Thukhen ma sung teng Thong sungah kikoih hun sungin Thet Thet pen a puanteen tawh amah le amah kigui awk hi. A om lai khangno nihte kikhailup hun le ni lian ding kitheikhollo cih kiza hi.\nMa Thida Htwe a that mi 3 te khailup ding thukhenna (decree ) akibawl mah bangin, Taungkouh Khuapi ah Rakhine mihonpi in, Rohingya mivom 10 te kithahna tawh kisai kimatna le thudotna cihte bang mah kiza nai lo ahihna thute bildawh nguingeu in om laitak uh cih kiza hi. Tua thu teng tawh akizom a Rakhine gambup vut le vai asuahna thute khempeuh thuman kankhia a, akisam bangin thubawl / thukhenna neih dingin Ministry of Home Affairs pan Deputy Minister makaihna tawh June 6, 2012 ni in Committee kiphuan khia hi. Tua Committee in mat dingte mankhia a, June 30,2012 bei ma teitei in, President Thein Sein kiangah thupuak ding cih thu kiza hi.\nTranslated :Kham Khan Suan (Tongsan Translator)


url: =Nuntaákna-in Siamsinna ~ Pu Zokhai :: ZOMI DAILY\nposted on 6 June 2018 at 11:02 pm Lomkholna: Article, Zokhai\nMihingte apian-a kipan-in asih ciangdong thulehla asin toto ahihi. Tua sung-ah bangmah awlmawh selo-a, ama’ gilvahna, ama’ nopsakna ciang-tawh alungkim mi honkhat om-a, tua-pen bawng leh lawi-tawh tankim mite ahihi. Bawng leh lawi-tawh tankim mite-in midangte nawngkaai sak khollo-in ama’ om-in omlel-a, aphadawm tanzil ahihi.\nKhenkhatte ahihleh ama’ tuah taktak ciang-in “aw, akilawm ahimawk vele” ci-in nidang-in bangmah awlmawh neilo himahleh amahmah-in atuah takciang-a midangte’ thukhualna-tawh ama’ tung-a akibawl zia-hoih, ngeina-pha cihte hong phawk thei-in leiba lohna bang-in hong kipan liamliam thei-a, tua-pen uipi saguhbawk tuak-tawh tankim mite ahihi. Saguh-tawh akideeng cipgiap uipi-pen adeeng mite’ inn-ah zual nawnlo-hi. Hihzong khantohna nam-khatmah ahihi.\nKhenkhat leuleu, ama’ tuah hun ciang-in ahuh, adon, ahuai mite nangawn akilawm ahihlam theithei tuan mahmah lo-in awlmawh tuanlo-a, awlmah nei kikeuh lo-in ama’ uut-uut-in om biubiau-hi. Amah adon, ahuai, ahuh cihte nangawn ama’ thutheihna huang sung-ah omlo ahihman-in tua mite agensia khat omleh va-huh bilbel, kisuanna cih peuhmahlah neilo-in dongkholhhuai mahmah-hi. Hihbang mite ui-hai (adammawh ui)-tawh tankim-hi. Ui-hai-in apii apuu nangawn theilo-in ama’ thusuak bangbang-in hapgiap,m petgiap thei-a, akiluui bangbang ne-thei bilbel-hi.\nKhenkhatte ahihleh ui luulee tawh tankim-hi. Ui luulee-pen bangmah seem thei ngaplo, seem nuamlo hinapi-in mi’ sepna khatpeuh midangte-in ama’ sep asak theihtheih nading-in lampi tuamtuam zangh-in kizuak, kipulaak, kipholaak daidai doidoi thapaai-a, tuabang uite-pen a’ an neekna akhauhsim annei-tawh akituak hun ciang-in saailungtang ahihkeileh singkhuahbawk tuak thei-hi. Atuak ciang-in “Pasian’ deihna hi-e” peuh cizaw bilbel thei laailaai bekven!\nBangbang ahizong-in mihing-pen kibang ngiatlo, kidanna atuamciat, koilamte-ah lungduai, koilamte-ah sintom, koilamte thuakzo, koilamte thuaklah cihte mimal kimciat kidang diimdiam kawmkaal-ah, muhlehtuah leh thutakpiang (experience and actual incident) te’ tungtawn-in mikim-in meelcikna, theihneihna, ciaptehna leh ciinna pelhna cihte akinei tociat ahihi.\nAthupipen-ah, bangmah ahi kiuhkeuhlo, amah anpia-pa/nu nangawn atheilo mi-pen Ama’ Piangsakpa leh eima’ Piangsakpa akibang ahihman-in Piangsakpa-in phallo ciitciat sese-hi. Leitung nuntaákna hunpen siamsinna hun hi-a, siamsinna laihuanna (exam) sung-ah “an na’ piakna khut hongpet, cil hongphih, hong phuisam, hong zuakthaang mite simmawh bawl tuanlohna”-pen ahaksapen subject te’ lak-ah amasa-pawl hiding-in ka-ummawhhi. Lamkhat-ah, deihsakna-tawh huh/don na’ neihkei lehbel tua laihuaina huann ngeilo khading nahihman-in thutakpiang leh muhlehtuah (actual incident and experience)-in na-ciamteh pah in.\nSiamsinna cihciang-in asin ciangbek-tawh lawhcing/ong/pass cihbang omlo-a, sim, sepsin, gelhkhia, buptuah, khuuituah tua pan-in ki-lawhcing/ong/pass panhi. Na’ nunna laihuanna na-lawhcin/on/pass nading-in nangma’ muhlehtuah leh thutakpiangte’ tung pan-in thukhingkhaina leh ngaihsut kaakna, pelh leh zuihding teelsiamna-in na’ nunna laihuan hong lawhcing/ong/pass sakding-hi.\nMi’ cihcih zuihna-tawh ki-ong khinlo-a, eibek’ cihcih cih teeltaalna-zong onna hikhin lohi. Vaannuai Thumaan (Universal Truth) khenkhat om-a, tua tungvuum-ah muhlehtuah thute-tawh khantohna-in nunna sung-a laihuan zawhna/onna hongtun theidinghi. Phawkpak, Zokhai\nPrevious: Inndawl 123 apha Lotte World Tower (Seoul City) dawnah pasalkhat akhutguak tawh simkahtoh in kiman\nNext: Ankam bulnek cinzia tomkim (Carrot)


url: =Thuthak Tomkimcing 8 Sep 2014 :: ZOMI DAILY\nposted on 9 September 2014 at 10:36 pm Lomkholna: Hauthang, Myanmar, News, World, Zomi\nC. IBF Champion\nNothern Ireland’s Carl Frampton leh Spain’s Kiko Martinez te Belfast khuapi ah kitum uh a, Kitup pawi en bekbek mimal 16000 pha cihi. Martinez in atup tuak mahmah hang in thukhen mithum te in 119-108, 119-108, 118-111 tawh zawhna pia in pahtawi uh hi.\nD. Aizawl paina lampi Keifang Quarry kiciim\nChamphai pan Aizawl pai na lampi nawk khak Keifang Quarry 7 Sep ni in kiciim hi. Khuazin mitampi Aizawl lut theilo ban ah Aizawl pan Champhai hong ciah ding te zong lam kal ah zan tam hi.\nPrevious: Dr. Mercy Man Khan Niang phawkna hun bawlna ding zaksakna\nNext: A mi kitel ta


url: =Sakol le bawngtal :: ZOMI DAILY\nposted on 6 August 2018 at 12:39 am Lomkholna: News, Siamsin\nNitak khat bawngtal khat in sakol khat kiangah thugen hi. Lawmsakol aw, ko pen kaamsia mahmah ungh. Nisim in lokhawhna leng hong kikai sak hi. Nisa taleh, guahzu taleh, gilkial taleh, gilvah taleh khawlhun om ngeilo in sunthapai na kasem den uh hi.\nNo sakol te pen na hampha mahmah uh hi. Na pumpi tunguh ah puan hong kiphah in na topa painopna tengah manlangtak in na paipih uh hi. Na topa uh a painopna tungkhin peuhleh bangmah na sem nawnkei uh hi. Lono na munah hong kikoih in suntha pai anne in na tawlnga hithiatthei uh hi.\nSakol in ‘Lawm bawngtal aw, thu khat kong gen ding hi. Zingciangin na nasep na khawlphot nopleh a cina kineih in. Zingsang na topa hong pai ciangin thoto vetkei inla a cina bangin om cip in. Tua hileh nikhat na tawlnga thei ding hi ci in sakol in deihsakna tawh hilhsim hi’.\n‘Bawngtal zong lungdamlua in sakol hilhbangin gamta hi. Zingsang ciangin a topa a pai ciangin lumcip hi. A cina bangin om aa ding to vet lo hi. A mit nangawn haksak lo hi.\nInn nasempa in bawngtal cina in om a muhciangin a pu kiangah gen hi. A pu in bawngtal omsak peuh in. Tuni bawngtal tawh a hihtheihkei leh lokhawhna leng sakol kaisak in ci in gen ziau hi.\nA lawm bawngtal a huhnuam mipa in nithapai khua ul sa nul in nisa nuai ah nakpi tak in nasem hi. Nitak ciangin sakol te inn ah hong ciah hi. Bawngtal in na dawntuah pah aa, lawm aw lungdam taktak ingh. Nong thuhilhna, nong huhna hangin tuni nuamtaksa in ka om hithiat hi. Lungdamlua ingh ci hi’.\n‘Sakol a lungsim sungah hehpong hi. Sakol in dawngkikaa, lawm aw nang ma van nangmah in pua ta in. Kei van kei mah’n pua ding hi ingh. Na theih dingkhat ah zingsang ciang a cina bangin na omlai leh sasai ah hong kipuak ding hi cih na theih ding kisam hi ci in gen hi.\nMore: A thupi mahmah annam pawlkhat\nTua nipan kipan sakol leh bawngtal ki lawmta thei nawnlo hi’. ‘Hih tangthutom na zak ciangin bang pilna ngah nahiam?\nHih tangthu in pilna hong pia mahmah hi. Midangte na huhnop hangin na huhkhialhleh a haksatna teng na liangko tungah hong tungkik ding a cihnopna a hihi. Siamsin Library\nPrevious: Biakna sungah Politics ~ Tual Khan Suan\nNext: Venezuela President thugen laitak vanlengneu tawh ki suamlupsawm


url: =Khenpi 5 ~ MUC\nAdmin 12:32:00 PM Articles, Conference Pianna thu, Pr. Khamkhen Kaihkhop Kawlgam ZomiSDA tangthu\nMYUM Sunga Zuauphuahnate\nHih thulu sungah MYUM sunga makaite in kiteelna ah amaumite panmun guan nuam uh ahihmana kiteelna akimawlna uha azat uh zuauphuahna le Conference-te adona dinguha azat uh thumanlo le zuauphuahna akilang zawdeuh pawlkhat anuaia bang ahi hi. Hihte in buaina apiangsak thuliante ahi hi.\n1. 1992 MYUM Session ah MYUM makaite in nominating committee lutding atelciangin, local mission tekah adeih uh kiteel sak hi. Ahizongin UMM pana Mandalay pawlpimi U Kan Ngyunt pen ama membership omna ahilo Yangoon pan in delegate in lutsak hi. Tua pen UMM President lui Pr Thang Siangh in kiteelna ah UMM president panmun angahkik lohtheihtheih nadingin ava kankuat dinga alutsak ahi hi.\n2. 1993 in MYUM huzapna tawh pawlpimi zangin Conference Planning Committee akihel mi 13 pen kumpi Galkap thukante(MI) tungah kikia hi. Tua huhauin Kai Za Dal, Mandalay Nandwin ah khatam simsim taihpeih in kikoih hi. Akhiate paulap pen, akhiat uh mi 13 te in Upper Chindwin Independence ngah nading in gamta uha, India gama Zomi singnuaimite phiangsiah pia uh hi, cih zuauthu ahi hi.\n3. 2001, 2003 MYUM Session le UMM Session ah, GC Policy thak cin, nominating committee telna pen policy zuia mipitel ding kimlai, EC pan telsak ziau hi. Tua pen GC Policy thak hi cin mipi khemziau uh hi.\n4. 2003 Kimin UMM president in SSD president tungah, Kai Za Dal in pawlpimite sawm-a khat dongin ama adingin zang cih thu email khak hi. Tua email pen Pr Boccala, SSD President in thukkik hi. Tua lai pen Yangoon Zomi kikhopna hun ah Pr Langh Sawm Mang in mipi zak dingin sim khia hi. Tua bang lai a om ciangin Sia Kai Za Dal in UMM President tungah tua vai amanlohna le zuauthu phuahna hangin mindaisakna suak aimanin athumkika laitawh ahawmkhiat kikdingin kiho uha, kiholem theisam uh hi.\n5. 2006: Pr Daniel Nangno pensen kha 9 sung union in pialo hi. Amah pen Kawlgam SDA sungah, Lai Siangtho lam, EGWhite laigelhte le English lam, muanbela om siakhat ahihmanin, MMCC in laihilh dingin ciala, 2002 pan MMCC ah siasem hi. Conference thapiakna le MUAS simloh college sangdang a om ding union in deihlo uh hi. Nidangin a pensen pen Tahan Circle ah Pr Malsawma tungtawn-a athohsak zel uh hinapi, napia nawnlo hi. Pr D. Nangno in Union adot ciangin, SSD pan pensen thoh nading form ong khak kei uh ci uh hi. Tuaciangin Pr Nangno in SSD laikhakin pensen angahloh thu zasak hi. Ahihhangin bangmah kilamdang tuanlo hi. Tua bangteng tawh kha 9 ong sawt ciangin, 2006 February kha-in, UMM Session ah SSD President Pr A C Gulfan Jr. ong pai hi. Pr D Nangno in SSD President tungah laikhaka, Kalemyo pan ong puasakin, keimahteh in kapia hi. Azingciang in ongsamsak ahihmanin, azintunna Eden Motel ah nitaklam nai 1-3:50 kim dong kakiho uh hi. Pr Daniel in a pensen angahlo thu ong gena, Union kadotuh ciangin, Union in, “Pr D Nangno tungah pensen form kakhak uh hangin ong khakkiklo hi, ong ci uh hi” cin keitungah ong gen hi—Kua zuauphuak aihia?\nDisbandment Bawl Na ah:\n2006 February in, 2004-a kikamtamsul-a disbandment kibawlsa pen disbandment bawlkik uh hi. SSD President Pr Gulfan Jr. in, 2003 UMM session-a kipan, akikhangsa pawlpi gawmkik nadingin 2006 session ah ong pai ning ci hi. Session taktak ciangin Conference deih pawlpi 17 disbandment bawlna in amah na welcome zawsop hi. Session delegation pen C le M deidanlo-a sapkim dingin SSD in vaikhak hi. UMM/MYUM makaite in Mission deih lamteng bek sam uh hi. Tua tungin pawlpi 17 te adinga representative omlo hi. Tua kimlai SSD tungah, avekpi in kasap uh hi, C lamte ong pailo uh hi, ci uh hi.\nSession kipat ni’n Disbandment bawl uha, aziingni-in SSD pupi tawh Eden Motel, Cherry Road, Pyin Oo Lwin ah kakihona uh pan SSD pupi in ong gen hi. Ataktak in akipatlamin UMM Secretary in session sapna laipia-in, C deih pawlpite ahihleh travel expense ong kipialo ding ci-in laikhak pen Yangngophai(Ye-Aye) pawlpi pan Sia khatin onglaka kamu kha hi. Session anaihtaktak ciangin ong kisam nawnlo cin phone tawh zasak kik uh hi, ci hi. Chanthagyi pawlpi pen M deih le C deih pawl nih pha uha, C lam mi 93 le M lam mi 30 dektak pha uh hi. Session delegation ding kitelna ah C deihlam in ngah napi, UMM zum panin, M deih Pa Thang Lian Nang sam ziau uh hi.\nTua tunga disbandment piak nadingin Conference Planing Committee (CPC) in Sunday tangte tawh kipawlin upna lampial khinzo uh hi, ci-in Pr Ngin Kok in gen hi. Sia Gin Dopau le Pa Lianpu in Conference-te athuaklahna uh gen hi. Alanglam pan a anial ding(debut) le amaanlohna hilhcian Conference-te ading, delegate kuamah omlo ahihmanin thuman bangin sang uh hi.\nApaulapte uh manlo hi, ci-in, tuakum August/October kim ciangin Dr. Sangchia in survey abawlna pan CPC te Dinmun Pulaakna (Official Declaration) lai SSD le MYUM puak hi. Tua sungah CPC-te in Sunday ah upna lampiallo ahihna uh pulaak uh hi.\nHih vai ah UMM/MYUM in thukantel masa nailopi-in, paulap kiplopipi mahin, hehna(emotional) huhau tawh mipi thuzawh nadingin a maan bangin azang uh ahi hi. Hihmunah Kawlgam SDA worker le makaite sungah critical reasoning thanem hi cih ki muthei hi.\nThukhenzum ah Zuauphuahna:\n1. Sia Gin Do Pau: Tazalu semin Kalaymyo-ne Tazazi Zum ah Zazatat Gyi Pohmah 195 tawh mi 8 te khia hi. Hih thu ah apaulap dingin, biakpiakna neia kakikhop laitakun, Hau Lian Kham, le Tung Sian Muang te biakinn paden pauh pan kahin ong lut uh, biakpiakna nei theiloin kaciah uh hi, Tazazi Zum ah gen hi. Ataktakin tuani-in apualam ah kei sunhunpi zatni hia, biakinn sung mission lamte nawngkaina omloin kikhawm uh hi. Aman uh ciangin Pa Sian Cin Zam in sia Gin Do Pau tungah kikhopna senpi le pilo adot ciangin, senpi mah cin dawng lai hi.\nThukhen Zum ah thu akidot ciangin, kikhawm thei gige kimlai, kikhawm thei kei ung acih uh pen thusuakzolo le Conference-te, biakinn pualama kikhopna lah kumpi phalna laitawh ahihmanin, amau thusun thusuaklo ding cih amuh uh ciangin athubawl pen dokkik hi.\nAsawtlo-in tua thumah athakin bawlkika, tazakhan sunga ahel mi 8 lakah abehte 2 helnawnlo-in mi 6 khia leuleu hi. Amasa-a a paulap teng kheelin, “kikhawm theivetloin inn ah ciahkik ung” cileu-leu hi. Tua ciangin Conference lamte in zong amau zuauphuah siksanin, akikhawmlopi uh, kikhawpna koici va nawngkaisak thei ding kahi uh hiam, Pohma 195 in “biakna vai khatpeuh hang tawh mihon khat kikhawmin a om laitak uh, kam tawh ahia, thale ngal tawh ahizongin kikhopna susia dinga va phinna akipan nawngkaisakna” ci ahihmanin, akikhawmlopi uh nawngkai sak cih nading omlo hi cihtawh thunial kik uh hi. Tua vai ah mission tazalu lamin athu lel hi. Kikhawm thei napi kikhawm vetloin inn ah ciah ung acih pen zuauphuahna ahi hi.\n2. 2008 January: Rakhine gam: Mission sia Soe Maung Maung in Tayalu semin Kyauk Taw Tazazi Zum, Rakhine State ah Sei Kho Hao, thu bawlhi. Apaulap pen uh thu nih hi-a, SDA Minzat vai le Mission inn No pen Conference siapa in ong gukzat sak hi cih ahi hi. Pr Memory khutzat mite mah paisakin, siapa man dingin Township Police officer-te hopih sak uh hi. Tuate in siapa na theibilbel uha, ar-makhan napia uh hi. Conference lam in Sittwe pan Lawyer khat cialin athu gensak uha, a thunihin conference lam in zo hi. Tua Lawyer pa in laigelhpa tunga, “sakhan ate (police officers) tudoh bet mar tatmadaw thauh-langyi tayauk par de lo piau de” ong ci uh ci hi. Galkap ulian ahilopi mite in tuadan asak dingin akineih pen uh zuauphuahna ahi hi.\n3. 2008 February: No 6. Galkap Thauhlanzi Bu Kineih: Yangoon, pan bugyi kineih MYUM/UMM worker Myothit, Mandalay-a pastor khat zangin, Sia Singpu tawh Tiddim va pai uh hi. Tuakhitin Pr. Ngo Bem tawh ong kithuah in Teinkaya le Khampat vapai uh hi. Khampat No 1 ah McNeilus huhna tawh kilam inn khat om hi. Tua lai ah Conference lamte in sia U Kyaw Sin omsak uh hi. Tua inn zong laksakkik sawm uh ahihmanin Pr Ngo Bem tungah ap nading sarchoh letmat thuh dingin galkapbu akicitawmpa in Sia U Kyaw Sin letmat thusak uh hi.\nKhampat No 2 pastor pa sawlin U Kyaw Sint sam uh hi. Atunciangin, galkap Thukan Bugyi ahihnateng kigen uh ciangin, U Kyaw Sin in No 6 Tatmataw Thaulangyi aa sya--- na thei maw acih leh, bu kineipa in theimah ciziau vial hi. Tua ciangin U Kyaw Sin in umtakpi le Bugyi khat level pen, amah san 2 ciang a semngei khat in zahtak lua pahaa, agen khempeuh mangsukpahpahin, inn apnading, letmat thu hi. Kai Za Dal le Kham Khen Pau kum 20 sung thongkia(kihawl) ding ci leuleu hi. Tua ciangin U Kyaw Sin omna Khampat No 1 inn pen Pr Ngo Bem tungah ap nading thukimna(Sar-choh) letmat thuh sak hi. Tua khitin Khampat No 1 galkapgate geia Restaurant ah anlim nono nekpih uh hi. Zing ciang Kalemyo ah ong pai in, M ah ki tuiphum in, Kawlmite lakah nasem in ong kikoih dinga, kha sum tul 45 ong kipia ding hi, cin zol uh hi. Tua khitin Khampat No 2 hausapa kiang ah pai uha, Sarchoh ah letmat thu dingin kun uh hi. Biakna inn vai ahih leh, Myisazian zum, Thwe Oh Zumte kadot kul lai ding hi, acih ciangin, sumlomkhat lakin tah uh hi. Hausapa in kei sum kisam keng ci hi. Nitak nai 8 gual hita aa, Kale ciah lai ding cin nawhsa takin a hanciam uh ahi hi.\nThu omzia teng angaihsut kik ciangin, U Kyaw Sin lunghimawh kik hi. Azingciangin bukineihte vaikhakzui inn Kalemyo pai dingin Khampat Bus ah azi tawh tuang uh hi. Teinkaya pan, ana thuzawhsa uh, Sia Thang Hlim zong, na tuanga, bukineihte vai gen hi. U Kyaw Sin in tuavai maha Kalemyo pai sawm hi-ung acih ciangin, Thang Hlim lungdam mahmaha, lengmaw ong pia ci hi. Kalemyo Car Lay Kwin(tun Institute of Nursing Training) a tun uh ciang U Kyaw Sin-te tuak uh hi. Thang Hlim in ipai nading Paangpi hi tungnailo hi hang, banghang tuak nahi uh hiam acih ciangin, maawtaw kham ungh, ciin Sia Kai Dal kiangah athu omzia teng dong uh hi. Tua pan Khalaya 49 ah dong leuleu hi. Azingciangin Kalemyo galkap thukante zum ah pai in adot leuleu ciangin, evidence bang nei nahiam ci uha, Khampat a a letmat thuna Sarchoh lak uh hi. Tuate in Kha-ya-kah ah tai leucin, galkap takpi ahihleh action la thei ding uh hi, acih ciangin U Kyaw Sin zong Khazaka zuma, G 1 kiang ah pai-in athuteng vagen hi. G1 in zong athau-atha bang nei nahiam acih ciangin, a Sarchoh mah lak hi. G1 in hihpen galkap takpi ahih le hihloh kitel kei in, Khazai Police Zum ah vapai unla va khia uh, ken zong phone na set pah ning cin a zumphone mek paha, angahloh ciangin vapai vua ci hi. Khazai Police zum in Myone Police ah va khia un cileuleu-a, apaikhiat lian uh ciangin Khazaing Police zum ah Dakasa phone lut ahihmanin, lehsapkik in U Kyaw Sin tungah athuteng dong uha, ami zongin aman ding kisawl pah uh hi. Khazai Police zumah akhiat ciangin Khazai Police ulianpa maivil in na taisim sak uha, tua vai ong khawl hi.\nTua banga zuauthu le gamtatna hoihlote kham dingin laigelhpa le Kai Za Dal in MYUM makaite tungah email tawh zasakin, SSD copy pia uh hi. MYUM ah Pr Muller Kyaw, Pr Memory Tun; SSD ah Pr AC Gulfan Jr. makai ahi uh hi. Tua khit akipan bugyi kineihpa pen union evangelist danin munkhempeuh apaikawikawi thei dingin Yangoon ah samsuk uh hi.\nU Kyaw Sin in hihvai apianna Tamu gam ahihmanin Tamu tazazi zum ah khia hi. Amau in zong U Kyaw Sin sum 5000 nesim cin khia leuleu pong uh hi. Tazakhanpa pen, ong pai mengmenglo hi, Nargis ah pai hin ong ciah nawn kei ci uh hi. Atawpnin be ong om sama, Bu Saw Htoo acih pen, “Balachaih” tawh bu cihna hikei in, “Bakung” tawh bu akici hi ung cin siamtakin athu zo uh hi. Hih vai ah, M lam in honkhat mah beituak uh ciangin Tazalu tuakin amau khiatna ah lelsaktuaka akisikim ong suak hi.\nHih Khampat lam vaiteng pen U Kyaw Sin genna pan hia, Kalemyo-a Tadin-tatphuaih zum pan Dakasa Zum, le Khazai Police zum pai dong thupiangte ah, ong zawn aihmanin, keizong va muhpih le va zakpih kahihmanin ka zak le ka muhteng atoma kong gelhkik ahi hi\n4. 2009: Pr Ngo Khaw Nang: Tayalu semin, Pr Kai Za Dal, Kham Khen Pau, le Sia Thang Khan Dal mi 3 Pohma 500 tawh khia leuleu-a, kum 1 val mah sawtin, Pastor Ngo Khaw Nang in a thu lel hi.\nTazalu teti Sia Gin Do Pau, le Sia Thang Hlim:\nSia Dopau in, “Hih tazakhan mi 3 te in Sabbath ni simin soundbox zangin, Pinlon-Kalemyo biakinn sungah, Ngo Khaw Nang pen Dek gamnuai mite tawh kipawl, organizer hi, makai ding cingtaklo mi hi, sum tungah citaklo hi, ama thu um kei un cin agen den uh, ka inn pan kaza hi, biakinn le ka inn kigamla lo hi,” ci hi.\nTuathu nipisim in Kai Za Dal, Kham Khen Pau in thuhilh lo ahihna Pr D Nangno kep hunsehna lai kum 2 sunga kingahkik a teti in kilak hi. Biakinn sunga thukigen a innpan azakloh zia ding, biakinn nunglam abitin kikhak ahihna photo tawh kilaka, Tazakhante lawyer pa tek in a biakinn nunglam abita kikhakcip ahihna ong en-in tua ciang ahitheilo thu ahihna um pan hi. Thang Khan Dal pen lah Chanthagyi a om hia, tua kum 2 sunga hunsehna ah amamin omlo hi. Kham Khen Pau in lah kha 3 cin sialin, nekkhawm bekah hun zanga, nekkhawmthu bekmah agen ahi hi. Kai Za Dal lah Mandalay, Monywa thukhenzum pai in nipisim hun zangloa, kum 2 adingin 4 vei khawng bek hunsehna ngah hi.\nSia Thang Hlim: Teinkayah ah Kai Za Dal 4 vei ongpai-in Pr Ngo Khaw Nang mindai nading(atunga mawhsaknateng) vive gen hi. Kham Khen Pau bel 1 vei bek khawng hi, cin anunga tu Kham Khen Pau lehetkawmin kisuang sapipi in Tazazi zum ah genmialmuala zuau phuak mawk zensam hi.\nKham Khen Pau pen ama adingin abelh le amuan mahmah asiapa ahi hi. Methodist pan SDA asuah nading le MUAS sang akah theih nadinga ageel sak le thudang tampi ah patahna apiapa khem ahihmana kisuang ahi hi.\nTazakhan Teti U Kyaw Sin in hihte in tuabang thu agen thei ngei keng acih ciangin, nang Khampat a om thei kei niteh cin amau lam Lawyer in adot ciangin, Khampat le Teinkaya kinai mahmah, hih tazakhante Teinkaya apai ciang keikiang nawkloin pai ngeilo uh hi ci’n agen ciangin amau zuauphuahna pen thukhenzum-ate muhtheih dingin ahong dawk suak hi.\n5. 2011: Pr Min Lwin in Tazalu sem hi. McNeilus Maranatha Christian College (MMCC) huang le Pinlong Seihkantha-a SDA huang le sang pen Mission neihsa hi, ci’n Divisional Civil Court ah thu khat bawl leuleu uh hi. Tua thu Sagaing Taing le Nyipi Taw dong mah tung to hi. Thuman pen Kyas tein 5,000(Ks 500,000,000) in bawl uh hi. Lawyer cialman penTazama ah atthuman-ii (Ks tein 5,000) pan 10 % piak kul hipah aihmanin Ks Tein 500 hipah ding hi.\nMMCC huang pen MYUM neihsa hi, acih nadingunin, Misazian Pongsan 105 Kai Za Dal min tawh a omsa kimlai, tazazum a lahding cin, Seventhd ay Adventist min tawh Sia Van Pe O bawlsak uh hi. Tua ban ah Kai Za Dal pen MYUM Building Committee in Union sum tawh Lai Siangtho sang hon nading huang alei dingin a sawl hi, cihna lai-zuau khat bawltawmin Union President, Pr Memory Tun, signature thuh hi. Tua lai pen tung ah 1998 July 6 date tawh Union zumpan UMM President tunga zaksakna lai bangkekin gelh uh hi. (APENDIX- D a). Tua lai pen Kale-Pinlong Pawlpi Elder in zong angah ciangin, Union a zasakkik bangdan mahin, Pa Pum Za Lian in minthuhin, lai khat kiphuaktawm leuleu hi (APENDIX – D b).\nHih atunga igen lai 2 tegel tunga min kithute en leng, Union pan UMM akhak pen uh ah Memory Tun signature om-in, Kale-Pinlong Pawlpi elder in Union azaksakna pen ah Pa Pum Za Lian in min thuh hi. Hiteng iet khawm ciangin, Pr Min Lwin in Tazalu sem hi. Tetti lai dingin Memory le Pa Pum Za Lian min thuhsak cih thu aihmanin, Min Lwin, Memory Tun, le Pa Pum Za Lian kithukimin hih zuaulaite ong piangkhia hi cih ong dawk hi.\nHih lai pen Tazazizum ah ten uha, vote numbat omna original lai lak dingin Tazapiai lam in ange-a, bawltawm alah leh zuauphuakin thubawl ding cih a om ciangin, laktheilo uh aihmanin, Tazazi zum in 13/1 teti adingin Tazazizum ah guang theinawnlo uh hi. Tua ciangin, Tazalu Pr Min Lwin, MYUM Secretary, in alai pen amanmah hicin, kiciamnalai(က်မ္းက်ိန္လႊာ) bawlin, tua(zuauphuaka kiciamna lai) bek Tazazi zum ah ten thei uh hi.\nTazazi zum ah thu gen ding le ong kidot ding ciangin, Laisiangthobu tawisa-in, thuman ka gen ding hi cia kiciam vive uh ahi hi.\nMMCC huang pen cikmahin mission tawh kipawlin leina om ngeilo hi. Mission in operating le fund khat peuh pan huhna zong pia ngeilo hi. Thamlo-in, 2002 May kha-in SSD in MYUM ah Lead Conference( makaihna lam pattahna) nei hi. Friday ni tentan man ciangin Pr Kenneth H. Suanzanang, UMM Presisent in ATI vai SSD in gennop nei ing ci ahihmanin MYUM le UMM officer-teng khanmeeng ah kimu ding cin ong zasak hi. Tua ciangin, Dr. G. T. Ng, SSD Secretary in bang thu gen ding kahia ci’n UMM le MYUM officerte lehdot zaw phing mawk hi. MYUM le UMM officer teng ong hopihna ah zong, election vai buaina donga, Pr Tin Tun in koman ahoihthei belin na phisian nung ci hi. ATI pen Training sang dingin propose-a union uliante le Pr Kenneth in asanzolohna thu gen uh hi. Tua ciangin Pr Memory in “Another problem is that Kalay myo college is going to have graduation very soon” ci hi. Tuaciangin Ng in tello-a ong dong hi. Kalaymyo ah tan 10 khit ciangin aban zomto uh hi, cih ka gen hi. Tua leh junior college hisakin union extention hisak leucin, union vangik ong dawn dinga hoih mahmah ding hi, Dr Ng in ci hi. Tua laitakin, union ulian khatin “What kind of extention?” ci hi. Ng in AIIAS pan kawlgam ah DLC program tawh MA kong hilh dan un, MUAS pan siate 1 kum 1 in kha 3 cihbang hilh sak leucin, ci’n lampi khung pian napi union pupi Pr. Tin Tun in “We have no money” ci hi. Tuaciangin hih thu kikup, kikhawl hi—union in college hon nading sum tawh huh cih thadah, college om ding adeihlo mahmah uh hi. Azuau phuak uh ahihi.\nZuauphuah akilatna: 1) Alai tunga address apiak uh, UMM President pen tua hun lain Kham Khen Pau, hihlaigelhpa, hia tua bang lai om ngeilo hi. 2) Copy apiakna uhah, Kale Circle le Tahan Circle cin Kalemyone ah Circle 2 om sak uh hi. Tua hun lai-in, kei term sungin (1997-2001) Kale Circle bek om hi.\nHih zuauphuah awilo: Kham Khen Pau in hih lai pen zuaulai hia, Pasian thukham palsatna, Adventist le Christian nuntakzia tawh kituaklo gamtatna ahihmanin a awilohna 2014 April in Pr Memory tungah laikhak hi. (Apendix – E)\n6. Zuau Phuak Dinga Zolna Kinial Atunga athu bawl uh zonuam lua-in, UMM pan Memory mizatpa makai-in pawlkhat (Sia GLC, PZL le pawlkhat) Mandalay a om MMCC huangneipa Ginno(RC) kiangah va pai uha, a “huang pen SDA Mission Pawlpi tunga kazuak hi,” cia\nTazazi Zum ah tetci pang dingin va kun uh hi. “Thuman agen zaw ding siate in zuauphuak dinga nong cial zawktham mawk uh, kakilei lai un note kuamah ong mukha keng. Zo mite pilna ding kadeihman-a Kai Za Dal kazuak bek hi, SDA pawlpi ading zuak ngei keng,” ci-in athumna uh manglo hi.—doctrine man len ci-a kisialte in zuauphuak, dawi doctrine pom ci-a asimmawhte in thuman gen zawsop cih ding ahi hi.\nKale Khazaing Tazama Zum ah:\n2013: MMCC Huang kileina Sar-chokte kiplua ahihmanin tuateng suphiat nuam uh hi. Tua ciangin Pr Moe Khaing(Ngo Bem) in Tazalu semin, Kalay District Thukhen Zum ah Kai Za Dal-te nupa le zuaupphuahpih nuamlo Huangnei Ginno-te nupa(mi 4) thu bawl leuleu uh hi. Tua huang pen 2002 akipan Kai Za Dal min tawh Kalaymyo Myone Mii-sazian Zum Pongsan 105 a omsa gige pen, Sia Van Pe Oo sawlin, Thukhen zuma lah ding cih paulapin, 2010 date tawh “Tat-tama Nih Myiau-Len-chien Atendaw( သတၲမေန ့ေျမာ္လင့္ျခင္း အသင္းေတာ္ ) minin khat bawl thuah sim uh hi (APENDIX - E).\nTua zuaulai nihte(Apendix Da le Db) le Mie Sazian zum 105, 106(Apendix-E) pen Kalay District thukhen zum ah Upadi amengh 13/1 kici(နည္း ဥပေဒ အမိန္ ့ ၁၃/၁) ah Tet-tii Document dingin guang uh hi.\nHih banga Pastor-te zuau phuahna pen thukham palsaltna ahi hi. Church Manual zuia displinary action kila dingte ahi hi. Hihte pen corruption lianpipite hinapi, Kawlgam SDA Mission sungah siate le makaite in corruption in ngaihsun khalo uh hidingin ka um hi.\nTua banga zuauphuah nadinga kizang khia sumlom tam lua ahihmanin, thukhenzum khempeuh ah athu zototo pah zatzat helsam uh hi. Tua manin uliante nasep pen, etpakin, Pasian in apanpih mahmah bangin pawlpimi tampi in asiatna muzolo uh hi. Ahizongin ataktakin, corruption mangpa in apanpih manin, corruption a sangmahmah ahizaw hi.\nHih atunga MYUM gamtat gilote khawl nadingin Kai Za Dal le Kham Khen Pau in 2007 April le 2008 in nihvei MYUM officer-te tungah lai khakin dialogue neih ding kun uh hi. Tua kutna pen union Dept director-teng le SSD president tungah zong copy pia uh hi. Ahihhangin MYUM in dawnkikna neilo hi. Tua khit, 2012-2014 sungin laigelhpa in MYUM sunga thanghuai gamtatnate Reform ding deihin ZAC panin MYUM uliante zasak huan dingin tamveipi pulaak hi.\n2014 kum March 27 in zong Pr. Memory Tun, Union President, tungah Kham Khen Pau in zong directin laigelh hi (APENDIX B).\nTua hunlaite in Conference-te bek akhialin kingaihsuna, MYUM makaite pen akhial ngeihetlo vantungmi bangin ngaihsut laitak ahihmanin, pawlpi makaihzia zong tua zaha corruption a agolmahmah dingin asunga omte kuamah in seh theilo uh hi.\nHih atunga teng pen MYUM president le Secretary in Local Mission President, Union Treasurer, Union Secretary, le Union President dong asep uh term sung(2004-2014) a Conference-te sukphiat nading MYUM sum lompi zatna le zuau phuahna a nasepna malgolte ahi hi. Hih banga gamtatnate pen corruption vive ahi hi.\nSumzatna ki audit theilo:\nMYUM (Union) sungah sumzatnate auditor-te in a et ciangin, sumlom zatna tampi om napi SDA Finance Policy zui-in EC voted bawlna, authorization piakna, approval neihna cite le accounting system zuia report piakna le receipt omlo tam mahmah ci hi. Tua thu a om ciangin report a bawltawm uh hangin “after thought” suak ahihmanin, auditor in sangzolo hi, ci uh hi.\nThukhun(principles) pen SDA Bylaws and Working Policy zui in\n(1) MYUM ah Union Executive Committee (EC) thuneihna asangpen hia, officerte pen EC aitanga dingin semkhia (execute) dingte hi bek ahihi—organizational structure ah EC sangin Officerte thuneihna sangzaw ngeilo hi.\n(2) EC in a kipsaksa pawlpi sum thohna le zatnate (workers payroll zong) ah Officer khat teitei in approval/authorization piak lohin sum kithoh theilo hi. Mi khat bek in kem, sazian adeihbangin bawl, adeih hunin sumzeek loh nading le sum hangin thuneihna zatkhialhna le muanmawhna a omloh nading deihna hi. Tuamanin, Treasury department ah Treasurer, Accountant, le Cashier ci-in post 3 kikoih hamtanga anasep panmun (job description) nei tuamciat uh hi.\nAkithoh sumte pen EC thukimna voted SDA policy zui-in kizang/zanglo, en ding uh ahi hi. Sumzatnate pen report/receipt tawh accounting department ah record kibawl dinga, Treasurer in approved ding hi. Tua tungtawnin GCAS in audit bawl ding hi, cihte ahi hi.\n(3) Mi khatbek in sum le za tawh thunei in authoritarian le dictator danin pawlpi sung Pasian nasepna ah a omloh nading deihnain tua bang thukhun kikoih ahi hi.\nUnion, local Conference/mission level dong audit bawl pen GCAS(General Conference Auditing Service) pan Division sung adinga nasemte ahi uha, atunga thukhunbulpite ngimsanin audit abawl uh ahi hi. Audit bawlna pan amuhkhiat thute ah khensatna pia theilo uha, organizing body tungah tuateng kisam cih ciang recommend in zasak thei bek uh hi. Akisam banga khensatna apia ding pen EC ahi hi.\nEtpak dingin, Sumkempa tungpan president in Kyat Tein 500 ta thumvei (agawm in Ks tein 1,500) force in thoh hi (Apendix- G), acihte pawl zong a president hihna authority zangkhial ahihmanin, atunga mismanagement le administrative corruption lakah kihel hi.\nHih vai pen 2014 March kha-a, Kawlgam ciah, Thailand zuankik dinga kapai lai-in MYUM zumpi-a nasem, Sia Van Pe in, Kale - Yangon Bus tuan khopna ah, ong gen ngeikhin hi. “Na pupite adamdam uh hiam?” ka cih leh, “December 2014 ciang kingaksak bek hi, tua khit ciang khawlsak ding ci uh” ong ci hi.\nHih atunga igendiudeute pen Union uliante makaihna sunga akiphuah zuauphuahnate ahi hi. Muhtheih admine panin mismanagement le administrative corruption cia mawhsakna a om nadingin, union makaite in amau hunsungin, a thuneihna uh azatkhialhna munte ahi hi. Zuauphuahna teng lakah Tazazi zuma aphuahte uh pen LST tawisa-a thuman kagen ding hi ci-in kiciamsa-a zuau gennate ahi hi.\nM le C kidemna aihmanin zuauphuahtheih tawp a zat pen ahiding mah tawh akibat hangin, “Na vengte langah amanlo teci pang kei in.” cih Pasian thukham palsatna ahi hi. Tuamanin khalam adingin alauhuai mahmah zaw ahi hi.\nThamlo-in thumanlo, zuau phuahna le sumtha tawh ong kimawl uhciangin, tua adinga Union presidentpa khutzat worker-te zong, pupa gam luaha neih ahilopi-mahin, pongmaan SDA worker khat neihzawh dingzah sangin, hauzaw uha, hih thute hunsungin innmun le motor neihlawh zopah zahin gamtat siangtholo uh hi.\nHih hunsung tengin makaite pen, buaina lemtuah-a phisian ahih sangin, buaina piangsak le alian sak semsemte ong suak zaw uh hi.


url: =Video: Ui in mawtaw hawlin vanzuakna saikhat nawkkha :: ZOMI DAILY\nposted on 26 April 2018 at 10:23 am Lomkholna: China, News, Sawltak, World\nPei 3 nei mawtaw “electric tricycle” khat aneipa in aset honsa in akoihpen ui in nahawlsak in, vanzuakna Shop khat phukha cih Video Clip ki minthangsak mahmah hi. Tua thupiang pen China gamsung ah abeisa Sunday (April 22) ni in thupiang kici a, Viral Video kisuaksak hi.\nVideo Clip sungah pei 3 nei mawtaw khatin vanzuakna Shop khat ii amailam Entrance panin lutsuk zeza hi. Tua vanzuakna Shop pen Jiangsu, Taixing khuasung aom Mobile Phone Shop khat kici hi.\nTuabangin mawtaw khat saisung ah alutsuk zeza ciangin saisung ah vanzuak, nasem in aomte’n lamdang savat mahmah uhhi. Tuaban ah mawtaw sungah ahawl kuamah aomlohlam amuhkhiat uhciangin lamdang sazawlailai uhhi.\nVideo: A dog drove into a shop in China after its owner left the animal in an electric tricycle on Sunday (April 22). In a video shared on Chinese social media, the vehicle is seen smashing through the entrance of the mobile phone shop in Taixing, Jiangsu\nLocal Media te genkhiatna ah tua Electric Tricycle pen singgah azuak “Fruit Stall” te ii neihsa ci uhhi. Tua Electric Tricycle pen aset honsa in amai ah aki khawlsakpak ahihi.\nTualaitak in uikhat mawtaw amaibuk sungah lutkha in, Gas Pedal pen sikkha citciat ahih manin, mawtaw zong thakhatthu in Mobile Phone Shop sungah alutsuak zeza ahihi.\nTuathu apianlaitak in mawtaw aneipa pen a singgah zuakna ah abuai mahmah laitak hi a, ui in a mawtaw ahawlkhiatlam, buaina apianlam zong theikhapaklo hi.\nMore: Chin State tuibuahpawi ah sangsia te zawhthawh thutawh lamsaksawm in buaina piang\nHih buaina hangin ganhing hitaleh mihing hitaleh kuamah asi aliam omlo hi. Mobile Phone Shop asiatna khempeuh zong ki bawlsakkik hi ci’n Local News Outlet khat ahi Yangtse Wanbao te’n genkhia uhhi. Sawltak #zomidaily\nPrevious: USCIS vai Topa tung ah lung muangna ding thu\nNext: Biakpiakna = Biaknapia ~ Lengtong Pauno\nKumthak La ~ Khup Khan Thang


url: =ZYA omna khuateng\n(March 31, 2016 ciang Update) Sisan - 1693 Oxygen - 699 Motor - 610 ZYA Weekly News laihawm - 2000 ZYA omna khua - 90 ZYA omna khuate anuai a bang hi 1. Nahnuai 2. Tonzang 3. Tuimang 4. Buanli 5. Tauleng 6. Dalkhai O 7. Zangtui 8. Selbungh 9. Tahan 10. Haiciin 11. Pinlong 12. Hlaingtayar Khaikam 13. Hlaingtayar Phai 14. … [Read more...]\nZYA Vanneih teng\nZYA in December 2014 ciang van neih teng a nuai-a bang hi. No. Van’ min A pia 1) Oxygen bung gol -1 le neu- 1 Rev. Dr. Go Chin Zam (Yangon) 2) Oxygen bung gol- 1 le neu -2 Myanmar Compasion Project 3) Oxygen bung neu- 1 Pa Dai Lian Pau … [Read more...]\nA (1) veina ZYA gambup Meeting Thukhen tatte\nMeeting kah ding a kisam khua 43 lak pan khua 24 hong pai thei hi. Khua 20 te in nasep pulakna hong nei thei in hong pai thei khua teng a nuai-a bang hi. 1) Tonzang 2) Selbungh 3) Tahan 4) Zangtui 5) Haiciin 6) Singzung 7) Youchokwin 8) Tamu 9) Thalmual 10) Tuithang 11) Dimzang 12) HTY & Phai 13) Taklaam 14) Letpanchaung 15) … [Read more...]\nZYA le ZOFA pen kipawlna tuamtuak ahih mah bangin a kiphuat hun le a phuan (Founder & Founding Committe)te zong kibang khinlo banah nasep zong kibanglo hi. Ahi zong in a kipawl theilua a kigawmtheilua ding gegu Zomi sungah kipawlna tuamtuam tampi a om ding hoihsa lo a kipawl/kigawm ding a lunggulh Committeete sungpan pawlkhat hong om hi. … [Read more...]\nThumasa 2015 kum January 17 ni ciangin ZYA kiphuhzawh kum 10 cin phawkna in Magazine khat bawl ding ZYA makaite khensatna nei uh a, tua sungah Zomi Football Association (ZOFA) tangthu zong guan ding hoih kisa in, ZOFA tawh kisai a gelh dingin tu laitak a ZOFA Committee-te tawh hong kiseh manin ZOFA pian nadingin a pankhiate lakah khat ka hihna le … [Read more...]


url: =Pilna in manh nei hi ~ Job Cinpi :: ZOMI DAILY\nposted on 2 November 2018 at 7:22 pm UTC+9:30 Lomkholna: JobCinpi, News\nKhat vei lai-in gum gei khatah tembaw khat a set kisiatna om ahih manin khualzin thei loin om cip hi. Tembaw neipa in a tembaw a bawl thei ding khutsiam pawlkhat samin a tembaw bawlsak hi. Ahi zongin a bawl thei om pak lo uh ahih manin ni tampi sung tua tem baw sat theih lohin om cip hi.\nNi khat, tembawl nasemte khat in, tembawl a bawl dingin pitek khat tua tembaw kiangah hong pai hi. Tua putekpa pen a neu a kipan tembaw bawl’ a sem, a sin mi khat ahi hi.\nPutekpa in tembaw setvan sung limtakin hong en kawikawi hi. Hun sawtpi sung tua bangin a et khit ciangin tua putekpa in a van bawlna thungip sung panin sek neu khat hong lakhia hi. Tua sek tawh mun khat hong khawng teuhteuh a, a sawt loin tua tembaw hong kizang thei pah hi, ci hi.\nA bawl ding a man ciangin putekpa in tembaw neipa kiangah khutsiam manh ci-in US $ 10,000 ngen hi. Tembaw neipa in, “Bang ee! $ 10,000 maw na khutsiam manh,” ci-in lamdang sa hi. Tua manin putakpa kiangah, $ 10,000 manh dingin bang a hiam na sep, na gim na tawlna bang om hiam, hong gen dih in, sek khat tawh tawm na khawn ziau hi lel lo hiam ci-in putekpa dong hi.\nPutekpa in, sek tawh ka khawn manh $ pek nih bek ahi hi. A koi mun khawn kul ding hiam cih ka ngaihsutna le na theih khiatna pen $ 9998 manh hi, ci-in dawng hi.\nTu hun ciangin a semte thamanh tawm a, bangci sep ding cih a theite thaman tam hi. Bangci sep ding, bangci bawl ding, bangci gel ding cih pen pilna ahi hi. Kung Ko Latt/ Job Cinpi (Zomi Laisiam nuamte)\nPrevious: USA ah hongnusia Lia Man Sian Muang (Khianglam khua, Taithul beh)\nNext: Malaysia gamsung ah migilo ngongtatna Terrorism tawh akizom mi 5 kiman


url: =· Leitung ah ikingaklah mahmah thu khat ahi 2014 World Cup Tukpeeng kimawlna June 12, 2014 ni in Brazil gam Sao Paulo khuapi ah kipan ziahziah ta hi. Leitung gamtuamtuam gam 32 pan kimawlding te kimtak in tungkim ciat uha, Amasa peen innteek Brazil leh Croatia te kipeek pah ciatciat ding uhhi. Final ahih leh July 13 niciang Rio khuapi ah kimawlding uh ahihi.\n· Pakistan gam nitum na lam Waziristan kuam teng a kibusa Taliban migilo te June 11,2014 pan zan thapaai ahawlpalo US Drone 2 ten buhluh uha, migilo 16 thatlum uhhi ci in Pakisatan kumpi thuneite in taangkokhia uhhi. Hih bang a Pakistan gamsung ah US ten autut na uh asuk ziauziau na uh peen Pakistan gamte lungkim thei mahmah lo uhhi.\n· Ukraine gam nisuahna lam kuamteng Russia tawh kigawmding aut thautawi migilo te leh Ukraine gaalkaap te nisim kikapden uha, Russia deih thautawi te huhding in Russia gampan Ukraine gamsung ah June 12, 2014 ni in Tanks Car 3 ongluut hi ci in Ukraine kumpi thunei te in taangkokhia uhhi.\n· Philippine gam Manila khuapi sung aom China Embassy mai ah mipi tampi tak te in June 12, 2014 ni in South China Sea sung a China kumpi te gamtatna deihlohna leh manlaangtak a akhawlnading deihngetna lungphona nasiatak neikhawm uhhi.\n· South China Sea sung ah June 11,2014 zanlam in China gamte gaalvaan leeng nih in Japan te Vanleeng meters 30 dongnehtak in umcih in vanlaai ah tobawl ahihman in Japan te heh mahmah uha, Tokyo khuapi sung a China Ambassador pa kiang adeihna uh ahang gending in Japan kumpi ten June 12, 2014 ni in thupia uhhi. Tua vanleeng te akimawlna mun peen gamnih in kogam acihtuakna mun zong ahihi.\n· US gamte a 41 na President luui ahi George H.W.Bush in kum 90 acinna Birth Day June 12, 2014 ni in Kennebunkport khuapi tung Main state vanlaai zang ah skydive akicite tawh leengkawm in suahni nuamtak in zangsese hi. Bush in agenna ah tuma kum 70 kiim pan kipan vanlaai kalen cilna hi a kalau pian ci hi. Leitung Gaalpi nihna laai in atuanna vanleeng Pacific tuipi tung ah kikapkhiatsak ngei cih genbeh hi.\n· Piantit gam Trade Union te makaihna tawh June 12, 2014 ni in Meileeng nasem tung lungkimlohna mipi tampitak in lak uha, June 12, 2014 niciang nasiatak in zomkikding in geelna nei uh ahihman in French gambup a meileeng khualzin alangbang in nasep khawlding in genkhia uhhi.


url: =Nawituam sungah Diamond $300,000 valman apua numeikhat kiman :: ZOMI DAILY\nNawituam sungah Diamond $300,000 valman apua numeikhat kiman\nposted on 14 September 2017 at 10:50 pm Lomkholna: China, News, Sawltak, World\nChina, Shenzhen ah numei khatin Custom Officer te akhemzoding akisakleh khemzolo in ki maitang matpahlian cihi. Tua numeinu pen China Custom anawk laitak in, avan Luggage pen X-ray Machine tawh ki Check sak hi.\nX-ray Scan akibawlna ah Custom Inspector te’n muanmawhhuai vanpawlkhat Luggage sungpan in mukhia uhhi. Tua X-ray Scan sungah laidal mawkmawkcia aphalo, Newspapers, Book, Paper Towel cihtetawh akibanglo laidal pawlkhat mu uhhi.\nTuaciangin Luggage hongkhiasak uh a, asungteng hoihtak azon uhciang in suangmanpha Diamond kileina Certificate honpikhat avansung ah akikoih, akithuap mukhia uhhi.\nTuaciang in numeinu pen Custom Officer te’n thusitna nei uh a, ahi zongin tua numeinu’n Diamond bangmah puakneikeng ci’n nialnial hi.\nVideo: Chinese customs intercepts woman with 124 diamonds hidden in bra\nTuaciang in numeinu apumpi Body Search abawl uhciangin anawituam kawmkal ah Diamond bekbek tang 124 aselsim mukhia uhhi. Tua Diamond tepen avekin agihna 17g bang pha a, amanzahding akituat ciangin US$317310 (Yuan 2.08 Million) bang manneiding ciliang hi.\nSuangmanpha Diamond puaktheih nadingin phalna Licence neilopi in, agukpuak himawk ahih manin avanteng leh ami kiman khawmpah a, Anti-smuggling Department te tungah ki ap cih The Paper News te’n genkhia hi. Hih thupiang pen tukum July khasung in thupiang hi a, ahi zongin CCTV panin Video Record tepen CGTN te’n tunai in hong khahkhiatpan ahihi. Sawltak #zomidaily\nPrevious: Texas tuipinawl ah ganhing lamdang mahmahkhat kimu\nNext: Lamka pan hongpai sangggamte kimatna vai ~ Stephen Mang\nTurkish vanleng khat vandawn ah alenlaitak asungah nupi khat nausuak ~ ZD\nMipi mai ah Thugensiamna (Part 3) ~ AS Thangbawk


url: =Hollywood Actress Carrie Fisher sita ~ TK Lian :: ZOMI DAILY\nHollywood Actress Carrie Fisher sita ~ TK Lian\nposted on 28 December 2016 at 6:17 pm UTC+9:30 Lomkholna: Celebrity, News, Thangkhanlian, World\nDec. 28, 2016: Kum 60 a upa Hollywood films Star Wars ah Princess Leia a piahna hangin hong minthang khia diak Carrie Fisher si ta hi ci-in Star Wars: The Force Awakens film ah a piahkawmpih a tanu Billie Lourd in zan in pulak hi. Billie Lourd in ka it mahmah ka nu Carrie Fisher in zan zingsang nai 8:55 in hong beisan ta hi ci-in People magazine-te kiangah gen hi.\nDecember 23 in London panin Los Angeles zuan in British sitcom “Catastrophe” 3rd Season shoot dingin vanleng ah a tuan’ lai-in Fisher in lungphuhat (heart attack) nei a, Ronald Reagan UCLA Medical Center ah kipuak hi. Hoih lam manawh ta hi a kicih hangin December 27 zingsangin si hi.\nCarrie Fisher pen October 21, 1956 in piang a, singer Eddie Fisher leh actress Debbie Reynolds tanu ahi hi. Kum 19 bek a phak in Star Wars ah major role piah in pang kha pah hi. Star Wars co-star Harrison Ford tawh zong a beisa kum 40 in kha thum na kingai ngei uh hi. Star Wars : A New Hope film ah Rebel leader Princess Leia Organa a piah manin nakpi takin minthan’na ngah a, Star Wars film thum ah Leia piah in, 2015 Star Wars : The Force Awakens ah General Leia piah hi. Star Wars : Episode VIII kici a film min ding a kiphuak nai lo, kum kik July kha ciangin kigawm/khilkhawm (wrapped) ding leh December 15, 2017 ciangin theatre ah kikhahkhia ding ah zong kihel kha hi.\nFilms ah a kihelna a minnei diak pawl khatte – Burbs, When Harry Met Sally, The Blues Brothers leh Shampoo cihte hi a, actress ahih bek tham loin laibugelh (author) mi zong hi a, a novels a gelh pawl khatte – “Postcards From The Edge”, “Surrender The Pink” leh “The Best Awful There Is” cih leh non-fiction laibu a bawl “Wishful Drinking”, “Shockaholic” leh 2016 in a gelh “The Princess Diarist” cihte ahi hi.\nRelated: British Pop Superstar George Michael si ~ TK Lian\nFisher in drafts leh movies zong pawl khat gelh a, a movies thu a gelhte lakah “Last Action Hero”, “Sister Act”, “The Wedding Singer” leh a episodes gelh lakah “Rosanne leh “The Adventures of Young Indiana Jones” kihel hi. Pasal leh lawmngaih neih lamsang ah kamsia mahmah a, tua loin drug addict a hihna hangin a minsia sak mahmah hi. Photo: 1972 in a nu Debbie Reynolds tawh\nSource : Newsarama and The Hindu/ Thang Khan Lian\nPrevious: Turkey leh Russia te’n US in Terrorist Group te huhna pia hi ci ~ TK Lian\nNext: US, Tennessee ah vanlengneu khat kia, mi 3 tuang in avek un si


url: =Depression bang ahia? ~ Rev. Dr. Gin Khan Nang :: ZOMI DAILY\nposted on 12 May 2017 at 12:42 am Lomkholna: Article, Ginkhannang, Health\n1. A kitheih dan: Depression ngahte pen mi lakah om utloin, amau kia-in om nuam uh a, pau nuam loin a lungsim uahngaihsut khat nei uh hi. An zong hoih nek nuam loin, ankam limlo thei a, ihmut zong hoih lo thei hi. Kampau a kilawm lo pipi zong pau thei a, khuak lam khoih ahih manin mihai bang daninom thei hi. Nasep ding, laisim ding, bangmah lunggulh nei lo uh a, thukhualna zong nei lo uh hi. Mi dangte tawh kikhawl ut lo uha, amau leh amau kingaihsunin tuam om den uh hi.\n2. Depression a piangsak theite: Depression a piangsakthei tampi om hi. Picing khanghamte lakah gentheihna, sum lehpai haksatna, sumbawl tuahsiatna, lokhawh lawhsapna hangte in om thei hi. India gam lokhomite lakah kum simin depressionhanga kithat lum (suicide) om den hi. Nupa kilem lohna hangleh moken (dowry) hangin depression ngah om den hi. Khangnote lakah exam fail-na hang, lawm ngaihna hang, mi neihbang neih zawh lohna hangin depression om thei hi.\nTu laiakhangnote lakah depression a piangsak khat pen Facebook ahihi. Facebook pen bang hiam cih leh internettung tawna mi dangtelim leh meel muh theihna, laigelh et theihna, kiho theihna, laikikhak theihna hi ahi hi. Mobile Phone ah internet thuninfacebook ki-en thei hi. Khangno tampite in facebook et zongsang(addict) gawp ta uh a, a siat lawh zong tampi om ta hi.\nAmautesangin facebook a a muhte uh a hoih zaw, a khangto zaw, a pilzaw, a siam zaw, a hau zaw, a nei zaw dingin ngaihsun uh a, amaukingaihsiatna-in nei baih mahmah hi cih tu hun mipilte muhkhiat dan ahi hi. Tua panin mi bang kisak lohna, mite tuk kisaklohna, mi dangte bangin hoih kisak lohna lungsim nei thei uh a, amau leh amau kingaisia-in lamet bei kisa-in leitung nuntaknasangin sih ding teel zaw thei uh hi.\n3. A Damdawi ding bang? Hici banga depression ngaha om ciangin bangci kep ding, a damdawi ding bang hiam cihngaihsut kul hi. Depression pen thakhat thu-in a piang pak, akingah pak cih bang hi lo a, damdamin a piang ahi hi. Tua ahihmanin a kipat cil a kipan inn kuanpihte in limtakin a gamtatziauh et khiat ding hoih hi. Pumpi cidamlohna nei hi tuan lo, paunuam lo, an gina nek nuam lo, na hoih sep nuam lo, laisim nuamlo cih bangin mi a om ciangin lunghimawh pahin a hang theihsawm pah ding hi.\nAhih theih leh lungsim lam siam (Psychologist)hiam Doctor hiam etsak ding hi. Zatui (Antidepressant) kici oma tua piak theih hi. Zatui banah lungsim nopna dingin hopih a, phatbawl ding hoih hi. Gensiat a, hehsan a, tai bawl a, phunsanding hi lo hi. Amau kia-in inn ah omsak loh ding hi. Mi dangtetawh kikhawl ding, nasep nei-in manlah sak den zaw ding, tua hileh amau kingaihsut nading hun nei lo zaw hi.\nA kampaute uhlim takin ngaihsak dinga, ciamnuih genin lungnopna ding genpihding hi. Lamet bei kisa uh a, maban nei loin kingaihsun uh ahihmaninKhris hanga lametna i neihna thu hilh ding hi. Thungetnatawh pangin Kha lam thu-ah a panpih thei ding Pastorte, Upatekiangah genin counseling neihsak ding hi. Thakhat thu-in kikhelpah thei lo ahih manin Nipi khatin khatvei cih bangin kha nihkha thum bang counseling neihsak ding hi.\nThukhupna: Tuhun ciangin ei gamah zong lungkiatna hangasihna om zekzek ta ahih manin Biakinn sung hi leh kipawlnakhat peuhpeuhah hih bang lam gen tam hoih kha ding hi. Hihbang lam sinna (seminar) bang bawlin misiamte makaihna tawhthusinna bang neih ding deih huai hi.\nTua ciangin Psychologylam siam zong kisam ta hi hang. Khangno laisimte lakah hihbang lam a sin thei om lehang deih huai ta hi. Khristian innkuanhoih I suah tek theihna ding leh hih banga galpa nasepna tungahI gualzawh theihna dingin Kha lam galhiam zangin a gualzoKhristiante hih sawm ciat ni (Efe. 6:10-20).\nRev. Dr. Gin Khan Nang\nLaitai August 2015\nPrevious: Florida Everglades ah gulpi lianmahmah khat kiman in gulmat thaman $375 ngah\nNext: Christian Hymn te’ tangthu: Zeisu Tungah Kipia Ta’ng


url: =Australia ah sangnaupang numei khat ii aphei tungpan Phone puakkham ~ ZD :: ZOMI DAILY\nposted on 18 March 2017 at 12:11 am UTC+9:30 Lomkholna: Australia, News, Sawltak, World\nMelbourne Schoolgirl khat ii aphei tungah Mobile Phone khat puakkham ahih manin aphei meikang in liam cih Yahoo News pan kiza hi. Tua numeinu pen sanginn lam zuanin mawtaw tawh apai laitak hi a, Mobile Phone pen aphei tungah akoih apuakkham cihi.\nTua numeino pen Australia, Victoria State sung aom Oxley College ah sang akahkhat hi a, kum 15 aphakhin khat ahihi. Anuno in mawtaw hawlin amahpen Passenger Seat ah atu hi a, lampi ah apailaitak in aphei tungah akoih Samsung Galaxy S4 pen kiphit in puakkham cimawk hi.\nApuakkhap khitciangin Phone pen kiphelkhap in mawtaw sungah kithehthang gawp ci’n numeino ii Aunt Courtney Handley in genkhia hi.\nSangnaupangnu ii genna ah ka phone pen kaphei tungah kakoih hi a, kiphitdan in aging kazak ciangin ka etsukleh agingdankhat za in, tuakhitciang anunglampan meikhu hong pusuak cihi. Tuakhit ciangin nakpitak agin ngaihmahmah in puakkham a, Battery pen lengkhia in anikbawk zong meikang hi.\nHihbangdan apiangding in ka lamen hetkei ci’n Reporters te tungah genkhia hi. Battery akiatsukna munah zong meikuang in, mawtaw Dashboard tungzong meikuang cihi.\nHih Phone apuakkhap laitak in Charging zong akituan cihbang hilohi ci’n Ms Handley in genbeh hi.\nSamsung Company te’n agenkhiatna ah hih apuakkham Phone sungah akizang Battery pen Original Battery hilo hi. “Counterfeit product” hi in, Samsung ii bawl Battery te hilo hi ci’n genkhia uhhi.\nSamsung Spokeswoman khatin apuakkham Photo ki khahkhia te tungtawn in ka sitcian uhciang in Battery pen Samsung Company ii bawlkhiat Original Battery hilo ahih manin, tuahangin apuakkham hiding ci’n genkhia hi.\nTua numeino inzong Battery pen Samsung Galaxy S4 tawh aleikhop Original Battery hilomah hi ci’n pulakkhia hi. Tua azat Battery pen Online tungtawn in aleibeh cihi.\nSamsung Company te’n Battery ahi zongin Samsung Products taktakmah zangzaw unla, kisapna hamsatna aomlehzong Samsung Retail Outlets te leh Authorised Retail Partner te tungah huhna nagen uh ci’n genkhia uhhi.\nSamsung Mobile Phone, Smartphone azang khempeuh in theihhuai in, kidop huai mahmah hi. Battery pen asiatleh Original ngiak, Samsung Company te bawlkhiat ngiatmah tawh zatding hoihzaw hi.\nHih thuthang tawh kizomvet in Power Bank zong Brand minnei, amuanhuai te mah zat huaizaw hi. Zomi tampitak in Power Bank pen aman ol theithei leiziauziau uh a, Quality ki lim ngaihsut khollo hi. China pan utut in abawlkhiat uh Counterfeit Product akici atuh tamlua ahih manin kidop huai mahmah hi. Power Bank te diakdiak pen Phone sunga Battery maimai te sangin khauhzaw ahih manin, lauhuai zawtham khading hi cih deihsakna tawh ihki phawksak hi. (Lauthawng saknopna hizenzenlo hi) ZD Sawltak #zomidaily\nPrevious: UK gamsung ah kum 11 bekbek aphapan numeino khat gai in nausuak tading ~ ZD\nNext: Christian Hymn te’ tangthu: Tangthu Hong Gen In